इलाहाबाद। उत्तर प्रदेश लोक सेवा आयोग की सबसे चर्चित व राज्य की सबसे बड़ी भर्ती पीसीएस की प्रारंभिक परीक्षा स्थगित कर दी गई है। आयोग ने इस बाबत वेबसाइट पर विज्ञप्ति जारी करते हुए सूचना दी है कि 24 जून को प्रस्तावित पीसीएस प्रारंभिक परीक्षा अब अपने तय समय पर नहीं होगी। हालांकि यह परीक्षा कब होगी इस पर अभी आयोग कोई जानकारी नहीं दे सका है। इस बाबत सचिव जगदीश ने बताया कि पीसीएस प्रारंभिक परीक्षा 2018 के लिये अभी नईं तारीखों की घोषणा नहीं की गई है। जल्दी इसकी सूचना आज जारी की जाएगी। फिलहाल प्रारंभिक परीक्षा स्थगित कर दी गई है और यह 24 जून को नहीं होगी।